Αλόνσο Κάνο

Ο Αλόνσο Κάνο (Alonso Cano, 1601-1667) ήταν Ισπανός ζωγράφος, αρχιτέκτονας και γλύπτης στο μεταίχμιο του ιταλικού μανιερισμού και του μπαρόκ.

Βιογραφία
Χαρακτήρας δύσκολος, σπούδασε ζωγραφική μαζί με τον Βελάθκεθ καθώς και γλυπτική και κατασκεύασε τέμπλα και θρησκευτικά αγάλματα. Σε μια μονομαχία τραυμάτισε βαριά τον αντίπαλό του και σώθηκε μόνο χάρη στην μεσολάβηση του Βελάθκεθ. Το 1644 η γυναίκα του βρέθηκε νεκρή στο κρεββάτι της. Ο Κάνο κατηγόρησε τον υπηρέτη τους, αλλά απαγγέλθηκε κατηγορία εναντίον του. Διέφυγε, συνελήφθη, βασανίστηκε αλλά δεν ομολόγησε. Αφέθηκε ελεύθερος και έγινε ιερέας της μητρόπολης της Γρανάδας την οποία διακόσμησε κατά τρόπον εξαιρετικό.

Όταν ζήτησε εκατό δουβλόνια για ένα άγαλμα που κατασκεύασε, ο βασιλικός ελεγκτής δαπανών παρατήρησε ότι η τιμή ήταν υπερβολική και έγινε μεταξύ τους ο εξής διάλογος :
«Πόσες μέρες χρειαστήκατε για την κατασκευή του αγάλματος ;» - «Εικοσιπέντε» - «Εκτιμάτε λοιπόν την εργασία σας σε τέσσερα δουβλόνια ημερησίως ;» - «Είστε κακός λογιστής. Για να κάνω αυτό το άγαλμα σπούδαζα πενήντα χρόνια» - «Κι εγώ ξόδεψα τη νιότη μου και την πατρική κληρονομιά για να σπουδάσω στο πανεπιστήμιο, και τώρα που έγινα βασιλικός ελεγκτής, επάγγελμα πολύ ευγενέστερο από το δικό σας, κερδίζω μόνο ένα δουβλόνι τη μέρα» - «Ευγενέστερο επάγγελμα ! Μάθετε ότι ο βασιλιάς μπορεί να κάνει ελεγκτές από την σκόνη του δρόμου, αλλά μόνο ο Θεός μπορεί να κάνει ένα Αλόνσο Κάνο». Κι αρπάζοντας ένα σφυρί, ο Κάνο συνέτριψε το άγαλμα.

[[File:Alonso Cano - Immaculate Conception - WGA03995.jpg|thumb|left|Αλόνσο Κάνο : Η Άμωμος Σύλληψις]]
Το τέλος
Η Ιερά Εξέταση τον είχε προγράψει αλλά ο Φίλιππος Δ΄ τον προστάτευσε και ο Κάνο συνέχισε να δημιουργεί. Ξόδευε τα περισσότερα χρήματά του σε ελεημοσύνες και στο τέλος ζούσε από βοηθήματα της μητρόπολης. Στην επιθανάτια κλίνη του, απομάκρυνε τον Εσταυρωμένο που του πρότεινε ο ιερέας γιατί ήταν κακοφτιαγμένος.
Παραπομπές

Επιλογή έργων
πρόσοψη του καθεδρικού ναού της Γρανάδας La Inmaculada Concepción (Η Άμωμος Σύλληψις, 1648). Καθεδρικός ναός της ΓρανάδαςCristo muerto sostenido por un ángel (Ο Χριστός νεκρός, υποβασταζόμενος από άγγελο, 1646-52) 1646-52, Μαδρίτη, Μουσείο ντελ ΠράδοΤο θαύμα του Αγίου Ισιδώρου,  1646-48, Μαδρίτη, Μουσείο ντελ ΠράδοΟ Ιωσήφ και τ’ αδέρφια του, Μαδρίτη, Μουσείο ντελ ΠράδοSan Vicente Ferrer predicando (Το κήρυγμα του αγίου Βιθέντε Φερρέρ, 1645). Μαδρίτη, Colección Fundación Banco Santander (Συλλογή του Ιδρύματος της Τράπεζας Σανταντέρ)Cristo a Limbo (Ο Χριστός στο Καθαρτήριο'', 1655) . Λος Άντζελες, County Museum of Art (Πολιτειακό μουσείο τέχνης του Λος Άντζελες)

Πινακοθήκη

Εξωτερικοί σύνδεσμοι 

Ισπανοί ζωγράφοι
Ισπανοί αρχιτέκτονες
Γλύπτες της Αναγέννησης
Γλύπτες του Μπαρόκ
Ισπανοί γλύπτες